stanford-oval/wikipedia huggingface dataset:
קולמר פון דר גולץ

| --- | --- |

קולמר פון דר גולץ
 לידה:  12 באוגוסט 1843 ביילקנפילד, ממלכת פרוסיה ממלכת פרוסיה (1803-1892)
 פטירה:  19 באפריל 1916 (בגיל 72) בגדאד, האימפריה העות'מאנית האימפריה העות'מאנית
 מדינה:  האימפריה העות'מאנית 
 כינוי:  "גולץ פאשה"
 השכלה:  האקדמיה הצבאית הפרוסית 
 השתייכות:  הצבא הפרוסי צבא הקיסרות הגרמנית צבא האימפריה העות'מאנית
 תקופת הפעילות:  1861–1911 1914 – 1916
 דרגה:   גנרל-פלדמרשל (הצבא הגרמני)    מושיר (הצבא העות'מאני)
 תפקידים בשירות
 מפקד הדיוויזיה ה-5 מפקד הקורפוס ה-1 המושל הצבאי של בלגיה מפקד הארמייה העות'מאנית הראשונה מפקד הארמייה העות'מאנית השישית
 פעולות ומבצעים
 מלחמת אוסטריה–פרוסיה מלחמת צרפת–פרוסיה מלחמת העולם הראשונה
 עיטורים
   פור לה מריט
 
גולץ לובש את דרגותיו ועיטוריו
גולץ בתמונה משנת 1913
אנשיו של גולץ בקרב נגד הבריטים בכות
הלווייתו של גולץ בבגדאד בנוכחות קצינים גרמנים וטורקים. אנוור פאשה עומד ומספיד.
וילהלם לאופולד קולמר פרייהר פון דר גולץ (בגרמנית: Wilhelm Leopold Colmar Freiherr von der Goltz‏; 12 באוגוסט 1843 – 19 באפריל 1916) היה גנרל-פלדמרשל בצבא הקיסרות הגרמנית אשר נשלח לסייע לצבא האימפריה העות'מאנית, והעמיד דור של קצינים עות'מאניים אשר כונה בשם עידן גולץ.
ביוגרפיה > תחילת דרכו

גולץ ב-12 באוגוסט 1843 נולד בעיר ביילקנפילד שבפרוסיה המזרחית. כיום נמצאת העיר בתחומי רוסיה המודרנית. משפחתו הייתה משפחת אצולה מרוששת, ואביו ניסה את מזלו הן כקצין בצבא הפרוסי והן כחקלאי, ומת מכולרה כאשר קולמר היה בן שש. בשנת 1861 התגייס גם קולמר לצבא הפרוסי, והוצב כלויטננט ברגימנט הרגלים ה-41 (פרוסיה המזרחית ה-5). בשנת 1864 נרשם ללימודים באקדמיה הצבאית בברלין, אולם אלו הופסקו ב-1866 והוא נלקח לחזית כדי לקחת חלק במלחמת אוסטריה–פרוסיה. הוא נפצע בקרב טראוטנאו (אנ'), ובשנת 1867 הוצב במטכ"ל הפרוסי במחלקת הטופוגרפיה. עם פרוץ מלחמת צרפת–פרוסיה ב-1870 צורף למטהו של פרידריך קרל, נסיך פרוסיה מפקד הארמייה השנייה. הוא השתתף בקרבות גרבלוט, ויוניל ומץ.
ביוגרפיה > הגות צבאית

בשנת 1871 הועלה לדרגת האופטמן והוצב במחלקת ההיסטוריה של המטכ"ל. באותה תקופה החל להתבלט כתאורטיקן והוגה צבאי. הוא פרסם את המאמר "פעילותה של הארמייה השנייה עד לכניעת מץ" (Die Operationen der II. Armee bis zur Capitulation von Metz) ולאחר מכן את "שבעת ימי לה מאן" (Die Sieben Tage von Le Mans). בשנת 1874 מונה לקצין מטה בדיוויזיה ה-6, אולם לא הפסיק לכתוב, ובשנת 1875 פרסם את "פעילותה של הארמייה השנייה על הלואר" (Die Operationen der II. Armee an der Loire) ובשנת 1877 את "לאון גמבטה ותפיסתו הצבאית" (Léon Gambetta und seine Armeen). זה האחרון הוא שנוי במחלוקת, רבים מחשיבים אותו ליצירת מופת, והוא אף תורגם לצרפתית באותה שנה חרף תחושת הרבנשיזם האנטי-גרמני ששלט אז בצרפת. המאמר מדגיש כיצד חרף התמוטטות הצבא הצרפתי בחודשים הראשונים של מלחמת צרפת–פרוסיה, הצליח גמבטה לגייס צבא חדש מקרב העם בלבד ולעכב את מכונת המלחמה הפרוסית המיומנת. גולץ סבר כי מדינות צריכות לגייס את העם כולו למלחמה, ותמך בהנהגת גיוס חובה לשנתיים לפחות. עם זאת, בגרמניה סברו שהוא אוהד מדי את הצרפתים, ומהלל יתר על המידה את גמבטה. לפיכך, הוא הושעה זמנית מכל תפקידיו במטכ"ל והוחזר לשירות הפעיל.
ב-1878 גולץ מונה למרצה להיסטוריה צבאית באקדמיה הצבאית בברלין, ונותר בתפקיד זה כחמש שנים אשר במהלכן הועלה לדרגת מיור. בשנת 1883 פרסם את הספר "מרוסבאך ליינה-אאורשטדט" (Von Rossbach bis Jena und Auerstadt), העוסק בהיסטוריה של הצבא הפרוסי מניצחונותיו במלחמת שבע השנים עד לכישלונותיו במלחמת הקואליציה הרביעית. ב-1906 פרסם ספר נוסף בשם "העם חמוש" (Das Volk in Waffen) אשר הפך עד מהרה לקלסיקה צבאית וגם לספר ההדרכה התאורטית הרשמי של צבא ארגנטינה. גולץ היה מיליטריסט ולאומן קיצוני. בספריו הוא טוען שכדי לנצח במלחמה, על העם כולו להתגייס למענה, ולשם כך בעת שלום על החברה להיות מיליטריסטית בצורה קיצונית, והטיף ל"התמזגות מלאה של הצבא בחיים האזרחיים". גולץ ראה במלחמה דבר רצוי, הכרחי ובלתי נמנע, וסבר שכפי שבעלי חיים חזקים טורפים בעלי חיים חלשים, כך גם על מדינות חזקות לכבוש "בצדק" מדינות חלשות. גולץ סבר שמלחמה היא "ביטוי של כבוד עצמי" וטען ש"אומה בעלת שלום נצחי פירושה מוות מתמיד".
ביוגרפיה > חזרה לגרמניה

בשנת 1895 פרש מהצבא העות'מאני, ולפני פרישתו הועלה לדרגת מושיר (פילדמרשל). עם שובו לגרמניה הוא הוחזר לצבא הגרמני ומונה למפקד הדיוויזיה ה-5. בשנת 1898 מונה למפקח הכללי של הביצורים, ובשנת 1900 הועלה לדרגת גנרל חיל הרגלים. בשנת 1902 מונה למפקד הקורפוס ה-1, ובשנת 1907 מונה למפקח הארמייה השישית. ב-1908 הועלה לדרגת גנרל-אוברסט, ובשנת 1910 הוביל משלחת צבאית גרמנית לארגנטינה. בגרמניה המשיך בהגותו הצבאית, ופרסם מאמרים על עתיד. גולץ טען שהעולם הוא מקום קטן מדי עבור האימפריה הבריטית והקיסרות הגרמנית, וסבר שהמלחמה הבאה תהיה מלחמה אנגלו-גרמנית על השלטון בעולם. גולץ סבר שהדומיננטיות של אירופה עומדת להסתיים במאה ה-20, והצביע על עלייתן של מעצמות חדשות: ארצות הברית, האימפריה היפנית וסין. הוא שיבח את מהפכת "הטורקים הצעירים" אשר רבים מהקצינים שנטלו בה חלק היו תלמידיו לשעבר. ב-1911 הועלה לדרגת גנרל-פלדמרשל, ופרש מהצבא. הוא הקים ארגון נוער ימני בשם "Jungdeutschlandbund". עם פרוץ מלחמת העולם הראשונה בשנת 1914 חזר גולץ לשירות פעיל. הוא מונה למושל הגרמני של בלגיה ונודע ביחסו הקשוח כלפי האוכלוסייה המקומית שהגיע לפעמים לכדי אכזריות חסרת פשרות.
ביוגרפיה > שירות שני בטורקיה והמוות

לטענת חלק ממפקדי הצבא הגרמני, גולץ היה מבוגר מדי לתפקיד המושל בבלגיה (בן 72), והועלתה הצעה לשלוח אותו כיועץ לאימפריה העות'מאנית, אשר הצטרפה למלחמה לצד גרמניה. ב-12 בדצמבר 1914 הוא הגיע לאיסטנבול, אולם לא היה חלק מהמשלחת הגרמנית הרשמית בפיקודו של אוטו לימן פון זאנדרס, וקיבל לשכה עצמאית וזכות להשתתף בדיוני המטכ"ל. הוא היה מסוכסך עם זאנדרס, וכן עם שר המלחמה אנוור פאשה, והודה ביומנו שהיווה מעין "גלגל חמישי". בפברואר 1915 מינה אותו הסולטאן מהמט החמישי כיועץ למפקדה הטורקית העליונה, ובאפריל מונה למפקד הארמייה העות'מאנית הראשונה במקומו של זאנדרס אשר הועבר לפקד על הארמייה החמישית. באוקטובר הועבר גולץ לפקד על הארמייה השישית אשר הוצבה במסופוטמיה. אנוור הוסיף להערים בדרכו קשיים וסירב להעמיד סוסים לרשות הארמייה שלו. גולץ כותב על כך בסרקזם ביומנו: "בהיותי בן 72 הבעתי את הנכונות לצאת לדרך ולקבל על עצמי מערכה קשה ביותר - ואז מסרבים לתת לי סוסים להובלת חפצי כאילו יש כאן עסק עם מסע תענוגות פרטי". ב-22 בנובמבר 1915 גולץ פיקד על הארמייה בקרב קטסיפון אשר הסתיים ללא הכרעה. לאחר הקרב נסוגו הכוחות הבריטיים של הדיוויזיה ה-6 "פונה" אל כות, וב-7 בדצמבר הגיעו כוחותיו של גולץ אל העיר בעקבותיהם. במהלך דצמבר ביצע גולץ מספר מתקפות על המגנים, אולם כולן נהדפו. לפיכך החליט גולץ לפתוח במצור על כות. הבריטים עשו שלושה ניסיונות לחלץ את כוחותיהם המכותרים בכות, אולם גולץ הדף את כולם.
בינואר 1916 ביקש גולץ מאנוור לשחרר אותו מתפקידו בשל מצבו הבריאותי, אולם אנוור סרב. גולץ תמך בתחילה בגירושים שבוצעו במסגרת רצח העם הארמני, וסבר שמדובר בכורח צבאי, אולם הפך למתנגד חריף להם כאשר הבין את המשמעות הגדולה יותר של הגירושים. ב-19 באפריל 1916 מת גולץ בבגדאד מטיפוס הבהרות, שבועיים בלבד לפני כניעת הבריטים בכות. בהתאם לבקשתו, הוא נקבר בחצר הקונסוליה הגרמנית באיסטנבול המשקיפה על הבוספורוס.
ראו גם

אוטו לימן פון זאנדרס
המערכה במסופוטמיה במלחמת העולם הראשונה
לקריאה נוספת

יהודה ואלך, אנטומיה של סיוע צבאי, ספריית מעריב, 1981.
Teske, Hermann (1957). Colmar Freiherr von der Goltz: Ein Kämpfer für den militärischen Fortschritt. Berlin: Musterschmidt-Verlag.
Akmeșe, Handan Nezir, The Birth of Modern Turkey The Ottoman Military and the March to World I, London: I.B Tauris
הערות שוליים

1 2  ואלך, עמ' 51.
↑  ואלך, עמ' 52-53.
↑  ואלך, עמ' 53-54.
↑  ואלך, עמ' 55.
↑  ואלך, עמ' 54.
↑  ואלך, עמ' 64-65.
↑  ואלך, עמ' 66.
↑  ואלך, עמ' 176.
↑  ואלך, עמ' 177.
↑  ואלך, עמ' 178.
↑  ואלך, עמ' 179.
| המערכה במסופוטמיה במלחמת העולם הראשונה |
| --- | --- | --- |
| כללי | מסילת הברזל ברלין-בגדאד | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| קרבות | 1914: קרב בצרה • קרב אל-קורנה 1915: קרב שוויבה • קרב עמארה • קרב נאסריה • קרב א-סין • קרב קטסיפון 1916: המצור על כות • קרב שייח' סעד • קרב ואדי • קרב אום-אל-האנה • קרב דוג'יילה 1917: קרב כות השני • כיבוש בגדאד • קרב סאמארה • קרב רמאדי הראשון • קרב רמאדי השני 1918: קרב חאן בגדאדי • קרב שרקט • האוטונומיה של נג'ף במלחמת העולם הראשונה | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| יחידות | צבא בריטניה: הצבא הבריטי • חיל המשלוח ההודי • הדיוויזיה השלישית "לאהור" • הדיוויזיה השישית "פונה" • הדיוויזיה השביעית "מירוט" • הדיוויזיה ה-12 ההודית • הדיוויזיה ה-13 "המערבית" • הדיוויזיה ה-14 ההודית • הדיוויזיה ה-15 ההודית • הדיוויזיה ה-17 ההודית • הדיוויזיה ה-18 ההודית הצבא העות'מאני: הארמייה השישית | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אישים | צבא בריטניה: ג'ון ניקסון • צ'ארלס טאונסנד • ג'ורג' פרדריק גורינג • פרסי לייק • פנטון איילמאר • פרדריק סטנלי מוד • ג'ורג יאנגהאזבנד • אלכסנדר קוב • ויליאם מרשל הצבא העות'מאני: אנוור פאשה • קולמר פון דר גולץ • נוראדין איברהים פאשה • סולימאן אסקרי ביי • חליל כות • מוסה קזם קראבקיר • עלי איחסן סביס • איסמעיל האקי ביי (אנ') | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אתרים | אנדרטת בצרה • בית הקברות הצבאי הבריטי בעמארה • בית הקברות הצבאי הבריטי בבצרה • בית הקברות הצבאי הבריטי בבגדאד • בית הקברות הצבאי הבריטי בכות • שער הודו | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| תוצאות | הפסקת האש של מודרוס • הסכם סוור | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| --- | --- |
בקרת זהויות :  NLI: 987007300646305171  PLWABN: 9810634393105606  BIBSYS: 90701252  BnF: cb126096051 (data)  CiNii: DA05737101  GND: 118696319  ISNI: 0000 0001 0890 0327  LCCN: nr90016889  NDL: 00522047  NLG: 214977  NSK: 000753843  NTA: 067584551  RERO: 02-A000072837  SELIBR: 345829  SNAC: w6mw4jpg  SUDOC: 067039863  TDVİA: goltz-wilhelm-colmar-von-der  VcBA: 495/151794  VIAF: 39497394   WorldCat (עם VIAF): 39497394
קוואנט (מגזין)

| --- | --- |

 תדירות:  ירחון
 סוגה:  כתב-עת מדעי פופולרי וחינוכי בתחום הפיזיקה והמתמטיקה
 פורמט:  מודפס ודיגיטלי
 מו"ל:  1992-1970 "נאאוקה"   2010-1993 "ביורו קוואנטום"   (החל מ-2010) - המכון למתמטיקה "ו.א. סטלקוב"
 מייסד:  פיוטר קאפיצה
 בעלים:  ציבורי
 עורך ראשי:  אלכסנדר א. גייפולין
 תאריכי הופעה:  1970–2011 (כ־41 שנים) 
 שפה:  רוסית
 מערכת:  שדרת לנין 64 א, מוסקבה
 תפוצה:  בפורמט מודפס - 5,000 (בשנותיו הראשונות - 200,000)
 מדינה:  הפדרציה הרוסית
 ISSN:  0130-2221
 http://kvant.info/
 
"קוואנט" (ברוסית: Квант) הוא ירחון מדעי פופולרי לפיזיקה ולמתמטיקה, שהופיע במוסקבה בברית המועצות החל משנת 1970, וממשיך להתפרסם ברוסיה. הירחון נועד לתלמידי בית ספר ולמוריהם. תרגומים של מאמרים ותרגילים שפורסמו ב"קוואנט" הופיעו בשנים 1990–2001 ב"קוואנטום מגזין" האמריקאי ותורגמו ופורסמו בשנים 1994–2001 גם ביוון.
היסטוריה

"קוואנט" התחיל כמיזם משותף של האקדמיה למדעים של ברית המועצות ושל האקדמיה למדעי חינוך של ברית המועצות. בתקופה הסובייטית וכמה שנים אחר כך (1992-1970) פורסם המגזין על ידי ההוצאה לאור "נאאוקה" ("המדע") ב-200,000 עותקים. בשנים 1993–2010 הוא פורסם על ידי ההוצאה לאור "ביורו קוואנטום" והחל משנת 2010 על ידי המכון למתמטיקה על שם ו.א. סטלקוב. כיום המגזין נפוץ ב-5000 עותקים.
רעיון הקמתו היה של פיוטר קפיצה. עורכיו הראשונים היו הפיזיקאי איסאק קיקואין והמתמטיקאי אנדריי קולמוגורוב. ב-1985 הנהלת המערכת כללה 18 חברים מן המניין וחברים בהתכתבות של האקדמיה למדעים של ברית המועצות ושל האקדמיה למדעי חינוך של ברית המועצות, 14 דוקטורים למדעים ו"קנדידטים" למדעים.
היסטוריה > עורכים ראשיים

1984-1970 - איסאק ק. קיקואין
2008-1985 - יורי א. אוסיפיאן
2008-2010 - ס.ס. קרוטוב
2012-2010 - ולרי ו. קוזלוב
2012-2018 - אלכסיי ל. סמיונוב
2018 - - אלכסיי גייפולין
תרגומים > קוואנטום מגזין

"קוואנטום מגזין" היה דו-ירחון שפורסם בארצות הברית בשנים 1990–2001 על ידי האיגוד הלאומי של המורים למדעים של ארצות הברית (NSTA). מגזין זה פרסם גם מאמרים שתורגמו מ"קוואנט".
תרגומים > מבחר תרגומים מ"קוואנט"

בשנת 1999 פרסמה החברה האמריקאית למתמטיקה תרגומים של מאמרים נבחרים מ"קוואנט" בתחום האלגברה והאנליזה המתמטית בשני כרכים בסדרות Mathematical World.
תרגומים > תרגומים אחרים

שני כרכים של מאמרים נבחרים פורסמו בעבר גם בצרפת.
תרגומים > זמינות

כל הגליונות של קוואנט זמינים חופשית באינטרנט.
קלייר, נסיכת בלגיה

| --- | --- |

 לידה:  18 בינואר 1974 (בת 50) באת', הממלכה המאוחדת 
 מדינה:  בלגיה בלגיה
 בן או בת זוג:  לורן, נסיך בלגיה (12 באפריל 2003–?) 
 
קלייר, נסיכת בלגיה (נולדה ב-18 בינואר 1974) היא רעייתו של לורן, נסיך בלגיה.
ביוגרפיה

קלייר לואיז קומבז נולדה בסאמרסט שבאנגליה, אביה הוא איש עסקים בריטי ואמה בלגית, ב-1977 עברה עם משפחתה לולוניה.
היא למדה תקופה אדריכלות אך עזבה את התחום וב-1999 הוכשרה כמודדת נדל"ן.
ב-2003 נישאה לנסיך לורן, בנם של אלברט השני, מלך הבלגים ופאולה, מלכת הבלגים, טקס החתונה האזרחי נערך בבית עיריית בריסל והטקס הדתי נערך בקתדרלה בעיר.
היא לקחה חלק בפעילויות למען רווחת בעלי חיים, היא גם הייתה פעילה בארגונים בריטיים הפועלים בבלגיה ומשמשת כחברה בדירקטוריון של בית הספר הבריטי הבינלאומי של בריסל, בנוסף היא גם השתתפה באירועים של שגרירות בריטניה בבלגיה שנערכו למטרות שונות, אך עם זאת אינה מחזיקה בתפקידים רשמיים.
היא קיבלה אותות כבוד מטעם ממשלות נורווגיה, הולנד ופורטוגל.
משפחתה

ב-12 באפריל 2003 התחתנה קלייר בבריסל עם לורן, נסיך בלגיה, ונולדו להם שלושה ילדים:
לואיז, נסיכת בלגיה (נולדה ב-6 בפברואר 2004)
ניקולא, נסיך בלגיה (נולד ב-13 בדצמבר 2005)
אימריק, נסיך בלגיה (נולד ב-13 בדצמבר 2005)
הערות שוליים

↑  Prince Laurent of Belgium & Claire Coombs 2003 - The Royal Forums, www.theroyalforums.com
| --- | --- |
בקרת זהויות :  VIAF: 15162236732413541691   WorldCat (עם VIAF): 15162236732413541691 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קוניה בויס-קלארק

קוניה כרוניקלס בויס-קלארק (באנגלית: Coniah Chronicles Boyce-Clarke; נולד ב-1 במרץ 2003 באנגליה) הוא כדורגלן ג'מייקני-אנגלי המשחק בעמדת השוער בקבוצת רדינג מהפוטבול ליג צ'מפיונשיפ ובנבחרת ג'מייקה.
קריירת מועדונים

בויס קלארק גדל במחלקת הנוער של רדינג. הוא הושאל לקבוצות סנט אולבנס סיטי וולינג יונייטד מהנשיונל ליג דרום.
ב-8 במאי 2023 ערך את הופעת הבכורה שלו ברדינג, בהפסד 2-0 להאדרספילד טאון במסגרת המחזור ה-46 בפוטבול ליג צ'מפיונשיפ לעונת 2022/2023.
קריירה בינלאומית

בויס-קלארק זומן לסגל נבחרת ג'מייקה לקראת טורניר גביע הזהב 2023. ב-2 ביולי 2023 ערך את הופעת הבכורה שלו בנבחרת, בניצחון 5-0 על נבחרת סנט קיטס ונוויס במסגרת שלב הבתים של הטורניר.
נכלל בסגל נבחרת ג'מייקה לטורניר קופה אמריקה 2024.
הערות שוליים

↑  GOALKEEPER IN ON LOAN באתר הרשמי של סנט אולבנס סיטי, 19 בנובמבר 2021 (באנגלית)
↑  Goalkeeper Coniah Boyce-Clarke has today joined @wellingunited on a loan spell until the end of the 2021–22 season בחשבון הטוויטר הרשמי של רדינג, 18 במרץ 2022 (באנגלית)
↑  Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית)
| נבחרת ג'מייקה – גביע הזהב 2023 |
| --- | --- | --- |
|  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון |  1 בלייק •  2 למביקיסה •  3 למברט •  4 בל •  5 פינוק •  6 ברנרד •  7 ביילי •  8 ג'ונסון •  9 ברק •  10 דקורדובה-ריד •   11 ניקולסון •  12 גריי • 13 בויס-קלארק •  14 ריצ'רדס • 15 לטיבודיר • 16 פאריס • 17 לואו • 18 אנטוניו • 19 מריאפה • 20 לורנס • 21 בראון • 22 ראסל • 23 ווייט • מאמן: האלגרימסון | ג'מייקה |
| נבחרת ג'מייקה – קופה אמריקה 2024 |
| --- | --- | --- |
|  1 דייוויס •  2 למביקיסה •  3 הקטור •  4 קינג •  5 פינוק •  6 ברנרד •  7 גריי •  8 דיקסון •  9 אנטוניו •  10 דקורדובה-ריד •   11 ניקולסון •  12 הרדינג • 13 בויס-קלארק •  14 פאלמר • 15 לטיבודיר • 16 אנדרסון • 17 לואו • 18 מרשל • 19 למברט • 20 קפאס • 21 ג'. בל • 22 לי • 23 וייט • 24 בלייק • 25 א. בל • מאמן: האלגרימסון |  1 דייוויס •  2 למביקיסה •  3 הקטור •  4 קינג •  5 פינוק •  6 ברנרד •  7 גריי •  8 דיקסון •  9 אנטוניו •  10 דקורדובה-ריד •   11 ניקולסון •  12 הרדינג • 13 בויס-קלארק •  14 פאלמר • 15 לטיבודיר • 16 אנדרסון • 17 לואו • 18 מרשל • 19 למברט • 20 קפאס • 21 ג'. בל • 22 לי • 23 וייט • 24 בלייק • 25 א. בל • מאמן: האלגרימסון | ג'מייקה |
קמרון ת'ור

| --- | --- |
אין תמונה חופשית
 לידה:  17 במרץ 1960 (בן 64) לוס אנג'לס, ארצות הברית 
 מדינה:  ארצות הברית 
 תקופת הפעילות:  1984–2014 (כ־30 שנה)
 פרופיל ב-IMDb
 
קמרון ת'ור (באנגלית: Cameron Thor; נולד ב-17 במרץ 1960 בלוס אנג'לס, קליפורניה) הוא שחקן קולנוע, במאי ותסריטאי אמריקאי המוכר בעיקר בזכות משחקו בסרט הוק מ-1991 ובסרט שובר הקופות, פארק היורה מ-1993. בשנת 2016 הוא הורשע בתקיפה מינית של ילדה בת 13 ונידון לשש שנות מאסר.
הוא נשוי לשחקנית אליס קרטר, ממנה יש לו ילד אחד. שניהם הם הבעלים של ארגון הוראת המשחק "Carter Thor Studio".
קריירה, הרשעתו בדין ומאסר

משחקו הראשון היה בסרט "Summer" מ-1984 ולאחר מכן בסרט "Modern Girls" מ-1986. ב-1988 שיחק בסרט "War Party" ובאותה שנה השתתף בסדרה הפוליטית המוקומנטרית Tanner '88.
ב-1991 שיחק בסרט נוכלת ושמה סו של ג'ון יוז בתור מייטרה ד' (מלצר ראשי). באותה שנה שיחק את רון בסרט הוק של סטיבן ספילברג ובכיכובם של רובין ויליאמס, דסטין הופמן וג'וליה רוברטס.
שנה לאחר מכן שיחק בבחורים טובים את המפקד לורנס לצידם של טום קרוז ושל ג'ק ניקולסון. כמו כן הופיע בסדרת הקומדיה חופשי על הבר בתור אנליסט שיווק.
תפקידו הידוע ביותר של תור הוא מפארק היורה משנת 1993. בסרט הוא שיחק את המדען הבוגדני ד"ר לוויס דודג'סון, למרות שנבחן לתפקיד ד"ר איאן מלקולם שבוצע בידי ג'ף גולדבלום. בספרי הסדרה דודג'סון חוזר בספר השני אך בסרטים העלילה שונתה והוא אינו מופיע. עם זאת ב-2020 הודיעו שדמותו תחזור בסרט עולם היורה: עולם חדש בידי השחקן קמפבל סקוט. באותה שנה שיחק בתפקיד אורח בסדרה מסע בין כוכבים: הדור הבא את נאריק.
ב-1994 הוא שיחק בסכנה ברורה ומיידית של פיליפ נויס. ב-2002 שיחק בסרט המלחמה לחישות מלחמה את מרטנס וב-2005 הופיע בסרט "Undiscovered".
סרטו האחרון היה "Ring of Fire" מ-2013. ואולם ב-2014 הוא הואשם בתקיפה מינית של ילדה בת 13, תלמידתו בשיעורי משחק, לה נתן מריחואנה וביצע בה מעשים מגונים. משפטו הסתיים בסוף אפריל 2017 והוא נידון לשש שנות מאסר.
קמרזאוריים

| קמרזאוריים |
| --- | --- |
 איור של קמרזאורוס
תקופה
יורה עליון-קרטיקון תחתון, 170–126 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
משפחה:: קמרזאוריים
שם מדעי
 Camarasauridae

קמרזאוריים (שם מדעי: Camarasauridae) היא משפחה של דינוזאורים זאורופודים מהתקופת יורה עליון עד הקרטיקון תחתון לפני 170-126 מיליון שנה.
הקמרזאוריים היו זאורופודים קטנים יחסית, בעלי ראשים קטנים ושיניים גדולות וקהות. הם היו קרוביהם הרחוקים של הטיטאנוזאוריה הענקיים.
הבולט מבני משפחה זו הוא הקמרזאורוס שהגיע לאורך מרבי של 23 מטר ושקל עד 45 טון מטרי, והיה אחד הזאורופודים הנפוצים בזמנו.
סוגים במשפחה

אראגוזאורוס (Aragosaurus)
בלוזאורוס (Bellusaurus)
קמרזאורוס (Camarasaurus)
Cathetosaurus
Dashanpusaurus
Lourinhasaurus
Oplosaurus
Tehuelchesaurus
רובה בייקר

| --- | --- |

 מידע כללי
 סוג:  רובה מחורק
 תכנון:  איזקיאל בייקר
 מדינה מייצרת:  ממלכת בריטניה הגדולה 
 תקופת השימוש:  1801–1837 (כ־36 שנים) 
 מלחמות:  המלחמות הנפוליאוניות 
 יחידות שיוצרו:  22,000
 מידע טכני
 קליבר:  15.9 מ"מ (קנה)
 פעולה:  מצת חלמיש
 חירוק קנה:  1,162 ס"מ
 הזנה:  טעינת לוע ידנית
 אורך כולל:  1.49 מטר
 אורך קנה:  72.6 ס"מ
 משקל ריק:  4.08 ק"ג
 קצב אש:  בודדות
 טווח אפקטיבי:  183 מטר
 טווח מקסימלי:  550 מטר
 
רובה בייקר (באנגלית: Baker rifle) או בשמו הרשמי רובה רגלים דגם 1800 (באנגלית: Pattern 1800 Infantry Rifle) היה רובה מחורק, בהצתת חלמיש בעל טעינת לוע, אשר פותח על ידי הצבא הבריטי ושירת את כוחות האימפריה הבריטית, צבא ארצות הברית, ומדינות נוספות בין שנת 1801 לאמצע המאה ה-19. הבייקר היה הרובה המחורק הראשון לשרת באופן רשמי בצבא הבריטי וכדי לעשות בו שימוש הוקמו יחידות הרובאים הבריטיות, שהפעילו בעזרת הבייקר כוח אש מדויק בשדה הקרב של תחילת המאה ה-19.
בשונה מהמוסקט חלק הקנה שהיה נפוץ בצבאות התקופה, טכנולוגיית הרובה המחורק שבאה לידי ביטוי ברובה הבייקר, הביאה ליכולת אש מדויקת בהרבה וטווח אפקטיבי רב יותר. המחיר היה תפעול מסורבל עם זמני טעינה ארוכים יותר, שכן הבייקר נטען מהלוע (בדומה למוסקט) אך הקנה המחורק הצריך מאמץ רב יותר לטעינת הנשק. בצבא הבריטי נוסדו יחידות הרובאים כדי לעשות בו שימוש, הרובאיים נדרשו לעשות שימוש בטקטיקות לוחמה שונות והם הוצבו בקדמת הקו במטרה לפגוע במטרות איכות של האויב. רובאיים אלו היו יחידות חיל רגלים קלות שתפקדו בשדה הקרב בשיטות לחימה דומות ליחידות קומנדו של ימינו - שכללו איגופים, הסוואה והסתתרות כדי לפגוע בכוחות האויב באש מדויקת ואיכותית.
ראו גם

מוסקט (רובה)
רגימנט הרובאים
הערות שוליים

↑  הבייקר תוכנן כדי לירות אש אפקטיבית עד ל-200 יארד (183 מטר), אך טווח זה משתנה בהתאם ליכולת היורה תנאי שדה הקרב ודגם הרובה.
↑  הטווח המקסימלי היה תלוי ביכולת היורה ותנאי שדה הקרב, ישנן עדויות לירי אפקטיבי עד לטווח של כ-550 מטר.
קוניגסג CC8S

| --- | --- |
קוניגסג CC8S
קוניגסג CC8S
 מאפיינים כלליים
 יצרן:  קוניגסג
 שנות ייצור:  2002–2003
 יחידות שיוצרו:  6 
 הרכבה:  שוודיה שוודיה
 מודל קודם:  קוניגסג CC
 מודל אחריו:  Koenigsegg CCR
 סיווג:  מכונית על
 אורך:  4,191 מ"מ
 רוחב:  1,989 מ"מ
 גובה:  1,069 מ"מ
 משקל:  1,175 ק"ג
 בסיס גלגלים:  2,679 מ"מ
 מפרט טכני
 מנוע:  8V צילינדרים, בזווית 90°, 4 שסתומים לצילינדר, המפיק 655 כ"ס, ב-6,500 סל"ד, מומנט כוח 750 ניוטון מטר  (מנוע מרכזי) יחס דחיסה 8.6:1   (מנוע פורד, משקל המנוע - 210 ק"ג)
 הילוכים:  תמסורת ידנית - 6 מהירויות
 מהירות מרבית:  386 קמ"ש
 צריכת דלק:  17 ליטר ל-100 ק"מ
 מעצב:  David Craaford
 
קוניגסג CC8S (באנגלית: Koenigsegg CC8S) היא דגם  של מכוניות-על בתצורת ספורט, 2 מושבים, אשר יוצרה בין השנים 2002–2003 על ידי חברת קוניגסג השוודית. מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg).
יוצרו 6 יחידות בלבד.
קוניגסג CC8S

לדגם 2 מושבים
גוף דגם ה"קוניגסג CC8S" עשוי מסיבי פחם
לדגם 2 דלתות צד קדמיות, סימטריות (ימנית ושמאלית).
תאוצת הדגם מ-0 - 100 קמ"ש: 3.5 שניות
מקדם גרר של הדגם   - 0.29
הספק המנוע - 655 כ"ס, משקל הדגם - 1,175 ק"ג, היחס בין כ"ס למשקל הדגם: 1.67
תמונות

קוניגסג CC8S
קוניגסג CC8S
קוניגסג CC8S
קוניגסג CC8S
קוניגסג CC8S
קוניגסג CC8S
לקריאה נוספת

קוניגסג CC  (Koenigsegg CC - Car and Driver )
קוניגסג CC   ( Koenigsegg CC Reviews, Specs & Prices - Top Speed)
קוניגסג CC8S - נתונים טכניים
הערות שוליים

↑  קוניגסג CC8SCC8S Page at Koenigsegg website". Archived from the original on 2011-10-07. Retrieved 2011-11-01.
↑  קוניגסג CC8S CC8S
קמרון צלעות

קמרונות צלעות בקתדרלת סולסברי, אנגליה
המבנה הגאומטרי של הקמרון
קמרון צלעות הוא שכלול מהתקופה הגותית של קמרון צולב קלאסי. הגאומטריה המרחבית הבסיסית דומה מאוד לזו של הקמרון הצולב, צורת החיתוך המתקבלת משני קמרונות חבית החותכים אחד את השני בניצב. להבדיל מקמרון צולב קלאסי בו נבנית הצורה מלבנים, בקמרון צלעות נבנות קודם כל הקשתות הצידיות והאלכסוניות היוצרות את "קווי הרכס" הנראים בתקרה. בדומה לקמרון צולב, קמרון צלעות נבנה בדרך כלל מעל ארבעה עמודים מסביב לריבוע או מלבן ומאפשר מעבר בארבעה כיוונים. בנקודת המפגש בין שתי הצלעות הצולבות ממוקמת אבן ראשה שהיא הנקודה החשובה ביותר בקמרון מבחינה מבנית ולרוב גם מבחינה אסתטית. אבנים ראשות בקמרונות רבים זוכות לעיטורים המדגישים אותן והופכים אותן לקישוט בולט בתקרה.
בקמרונות הצולבים הרגילים שני קמרונות החבית אשר חתכו זה את זה היו בצורה של חצי מעגל ולכן צורת הקשת שהתקבלה בעקיפין באלכסון הקמרון הייתה בצורת אליפסה. בקמרונות הצלעות, מכיוון שנבנות קודם כל שתי הקשתות האלכסונית בצורה של חצי מעגל, ארבע הקשתות ההיקפיות הן בצורה של קשת מחודדת הבנויה משני חצאי קשתות בעלות רדיוס זהה אך מרכז אחר. במקרים רבים מרכז כל קשת היה בבסיס הקשת השנייה.
קמרון הצלעות החל להופיע בקתדרלות הגותיות בתקופת הגותיקה המוקדמת. עד אז נבנו קמרונות צולבים או קמרונות חבית פשוטים. מאוחר יותר התפתחו בעיקר באנגליה סוגי קמרונות נוספים שהם שכלולים עיטוריים של קמרונות הצלעות. הידוע ביניהם הוא קמרון מניפה שהוא יישום הרעיון של בניית הקשתות המדגישות את צורת התקרה אלא בכיוונים רבים היוצרים צורה המזכירה מניפה או עצי דקל.
קמרון סקספרטיט

קמרון סקסטפרטיט הוא סוג של קמרון צלעות אשר נפוץ בבנייה של קתדרלות מהתקופה הרומנסקית המאוחרת והגותיקה המוקדמת. בנוסף לשתי הצלעות האלכסוניות בנויה צלע נוספת לרוחב הקמרון (יחסית לכיוון הספינה הראשית). סוג קמרון זה הוא שלב בהתפתחות של קמרון הצלעות הגותי במעבר מקמרונות הצלב שהיו נפוצים ברומנסק. בקמרון הסקספרטיט מתקבלים שני "קווי רכס" נוספים המחלקים בקטע הקמרון את קומת התאורה לשניים ויוצרים שני חלונות בכל צד בעוד בכיוון השני הגדרת החלל של הספינה הראשית נשמרת. קמרונות מסוג זה קיימים בטרנספט ובנרתקס של קתדרלת נוטרדאם שבפריז, בקתדרלת לאן, סן ז'אן, נואיון, בטרנספט של קתדרלת לינקולן ובעוד קתדרלות נוספות.
ראו גם

קשת
קמרון (אדריכלות)
קמרון חבית
קמרון צולב
קמרון נובי
קמרון צלעות בקתדרלת סן ז'אן בליון, צרפת